open-index/open-wikipedia-markdown huggingface dataset:
Pierre Maisonnet

De **Pierre-François ("Pierre") Maisonnet**, gebuer de 28. November 1755 an der Stad Lëtzebuerg, an och do gestuerwen den 29. Abrëll 1827, war e Lëtzebuerger Moler. Hie war de Jong vum Pierre Maisonnet (Petrus Maisonnette) an der Margaretha Rodenmacher.

## Säi Liewen
Et ass net sécher, ob de Pierre Maisonnet e Schüler vum Orvaler Moler, dem Brudder Abraham Gilson, war, ier en op Antwerpen Konscht studéiere goung.

De Pierre Maisonnet huet haaptsächlech Portraite gemoolt. Sou krut hien och den Optrag fir e Portrait vum Keeser Joseph II. ze molen, wéi dee 1781 zu Lëtzebuerg war. 1792 huet hien dunn och deem säi Bouf an Nofollger, de Leopold II. portraitéiert. De Maisonnet huet och d'Pläng fir den Dekor vum Gouverneurspalais gezeechent an d'Aarbechten iwwerwaacht.

Wärend enger Rëtsch Joren huet de Maisonnet Kierchebiller gemoolt oder restauréiert an Ornamenter gemoolt.

Wéi de Jean-Baptiste Pioche 1811 gestuerwen ass, huet de Maisonnet deem seng Funktioun als Zeecheprofesser am *Collège municipal*, dem haitege Kolléisch, iwwerholl. Zu senge Schüler hunn ë.&nbsp;a. de Jean-Baptiste Fresez an de Jacques Sturm gehéiert.

## Wierker (Auswiel)
* Portrait vum Keeser Joseph II.
* Portrait vun der Madame Chrétien Faber-Génin
An der Kollektioun vum Nationalmusée fir Geschicht a Konscht:
* Portrait vum Keeser Leopold II. (1791)
* Portrait vum Franz I. (1792)
* Allégorie de la sculpture
* Allégorie de la peinture

### Galerie

Pierre Maisonnet - Portrait of Leopold II of Austria (1791).jpg|Portrait vum Keeser Leopold II.
Pierre Maisonnet - Allegory of Painting, overdoor painting from Merjay House.jpg|Allégorie de la peinture
Pierre Maisonnet - Allegory of Sculpture, overdoor painting from Merjay House.jpg|Allégorie de la peinture


## Unerkennungen
Zu Bouneweg ass d*'[[Rue Pierre-Maisonnet|Rue Pierre Maisonnet]]* no him benannt.

## Literatur
* APEA, 1987. *Regard sur deux siècles de création et d'éducation artistiques au Luxembourg.* Association des Professeurs d'Education artistique de l'Enseignement secondaire et supérieur (APEA), Impr. St-Paul, Luxembourg, 332 S. (Pierre Maisonnet: S. 76.
* Jean-Marie Yante & Bénédicte Pétrement, *Frère Abraham - Moine peintre d'Orval 1741-1809*; Virton (éd. du Musée Gaumais), 2009. - Vgl. S. 146 à propos Pierre Maisonnet!

## Kuckt och
* Lëscht vu lëtzebuergesche Konschtschafenden

## Um Spaweck
Ställercher

Als **Ställercher** bezeechent een déi Sëtzgeleeënheeten, déi parallel zu der Längsachs vun enger Kierch am Chouer opgestallt sinn. Et fënnt ee se haaptsächlech a Klouschterkierchen an a Kathedralen, well se do vun de Pateren oder Nonnen, respektiv dem Doumkapitel, fir d'Stonnegebiet benotzt ginn.

Meeschtens sinn et hëlze Konstruktioune, bei deenen déi eenzel *Stallen* (sou heescht eng eenzel Sëtzgeleeëenheet) mat Trennwänn vuneneen ofgedeelt sinn. Déi Trennwänn sinn op d'mannst sou héich datt se, fir een de steet, kënnen als Accoudoir déngen. De Sëtz selwer ass en hëlzent Briet, dat kann eropgeklappt ginn. Op der Ënnersäit vum Briet ass eng Konsol, déi *Misericordia*, d.&nbsp;h. Matleed, heescht. Si kuckt am eropgeklappten Zoustand no uewen (wéi op der Foto) an erméiglecht sou dem Benotzer sech ofzestäipen, hie brauch also net déi ganz Zäit wierklech ze stoen. Dacks si Ställercher och ganz räich dekoréiert.

## Um Spaweck
Kommunismus

**Kommunismus** ass eng ekonomesch a sozial Theorie vun enger internationaler Gesellschaft ouni Klassen, an där jiddwereen d'selwecht fir seng Aarbecht entlount gëtt, an an där d'Mënschen hir Talenter zum Wuel vun der Allgemengheet asetze sollen. Et soll also eng sozial Gläichstellung vun alle Mënschen erreecht ginn, andeems jiddwereen no senge Méiglechkeeten e wirtschaftleche Bäitrag leescht, deen dann ënner der Bevëlkerung no den eenzelen Noutwennegkeete verdeelt gëtt. Dëst ass eng Utopie, déi wéinst der Schwächt vun de Mënschen net als Politik an d'Praxis ëmgesat ka ginn. An deem Kontext ass och ze bemierken, datt et an all de sougenannte *kommunistesche Staaten* wéi z.&nbsp;B. Kuba ni d'kommunistesch Theorie gouf, mä just eng extreem Form vu Sozialismus, déi déi éischt Etapp a Richtung Kommunismus duerstellt.

Sozialkritik a kommunistesch Experimenter gouf et schonn an der Antiquitéit an am Mëttelalter, mä eréischt d'Opklärung an de revolutionäre Geescht Enn des 18. an am 19. Joerhonnert hunn eng ganz Rëtsch vu gréissere politeschen Antikapitalismusbeweegungen ervirbruecht. Besonnesch ervirzehiewe sinn do dem Karl Marx an dem Friedrich Engels hiert Kommunistescht Manifest, dat den 21. Februar 1848 zu London verëffentlecht gouf, an dem Marx säi Kapital vun 1867. Déi Wierker enthalen eng Etüd vun den deemolege Liewensverhältnesser a vum Kapitalismus a schléisse mat der Fuerderung, de Kapitalismus ofzeschafen, an duerch nei kommunistesch Liewensverhältnesser z'ersetzen, fir sou alle Klassekämpf en Enn ze setzen.

Op där Basis hu sech eng ganz Rei Stréimungen entwéckelt, dorënner de Marxismus, de Leninismus, de Luxemburgismus, de Stalinismus, den Trotzkismus, den Titismus (deen den 3. Wee, also e Wee tëscht dem Kommunismus an dem Kapitalismus probéiert huet, auszebauen), de Maoismus etc. Mat der russescher Oktoberrevolutioun 1917 an der Schafung vun der Sowjetunioun koum et dann och zum éischte sougenannte kommunistesche Staat, deem China, Nordkorea, Vietnam, Laos, Kambodja, Angola a Kuba nokomme sollten.

Spéitstens mat der Opléisung vun der Sowjetunioun 1991, haaptsächlech wéinst onauswäichleche wirtschaftleche Problemer, huet sech déi praktesch Ëmsetzbarkeet vum Kommunismus awer als bis ewell onëmsetzbar gewisen.

## Kuckt och
* Kommunistesch Partei Lëtzebuerg
* Jeunesse communiste luxembourgoise

## Um Spaweck
Raymond Vouel

De **Raymond Vouel**, gebuer den 8. Abrëll 1923 zu Rëmeleng, a gestuerwen den 12. Februar 1987, war e lëtzebuergesche Journalist, an LSAP-Politiker.

Hie war vum 15. Juli 1964 bis zum 6. Februar 1968 Staatssekretär an der Regierung Werner-Cravatte, zoustänneg fir d'ëffentlech Gesondheet, Aarbecht, Sozialversécherung an d'Grouwen.

De 15. Juni 1974 gouf hie Vizeregierungschef an der DP-LSAP-Regierung ënner dem Gaston Thorn. Den 19. Juli 1976 huet hien demissionéiert, fir an der Europäescher Kommissioun ënner der Presidence vum Roy Jenkins Kommissär fir Konkurrenz ze ginn (bis Januar 1981).

## Kuckt och
* Lëscht vun de lëtzebuergesche Regierungsmemberen
* Lëtzebuergesch Membere vun der Europäescher Kommissioun
Knabberdéieren

D**'Knabberdéieren** (Rodentia) sinn eng Uerdnung aus der Klass vun de Mamendéieren. Bekannt Déieren aus dëser Uerdnung sinn d'Raten an d'Mais.

Iwwer d'Hallschent vun de Déieren aus der Klass vun de Mamendéiere si Knabberdéieren. Si sinn domat déi gréisst a villfältegst Uerdnung aus där Klass.

## Systematik

Uerdnung Knabberdéieren (*Rodentia*)
* Ënneruerdnung Kaweechelchendéieren (*Sciuromorpha*)
*** Famill Aplodontidae
*** Famill Kaweechelcher (*Sciuridae*)
* Ënneruerdnung Stachelschwäindéieren (*Hystricognatha*)
*** Famill Gundien (*Ctenodactylidae*) 
** Iwwerfamill Mierschwéngchendéieren (*Cavioidea*)
*** Famill Dasyproctidae
*** Famill Dinomyidae
*** Famill Mierschwéngchen (*Caviidae*)
*** Famill Hydrochoeridae
** Iwwerfamill Octodontoidea
*** Famill Octodontidae
*** Famill Stachelraten (*Echimyidae*)
*** Famill Bamraten (*Capromyidae*)
** Iwwerfamill Chinchilladéieren (*Chinchilloidea*)
*** Famill Chinchillaen (*Chinchillidae*)
*** Famill Chinchillaraten (*Abrocomidae*)
** *ouni Iwwerfamill* 
*** Famill Stachelschwäin (*Hystricidae*)
*** Famill Bamstachler (*Erethizontidae*)
*** Famill Fielsraten (*Petromuridae*)
*** Famill Rouerraten (*Thryonomyidae*)
*** Famill Sandgriewer (*Bathyergidae*)
* Ënneruerdnung Dareschwanzkaweechelchendéieren (*Anumaluromorpha*)
*** Famill Spranghuesen (*Pedetidae*)
*** Famill Dareschwanzkaweechelcher (*Anomaluridae*)
* Ënneruerdnung Biberdéieren
*** Famill Täscheraten (*Geomyidae*)
*** Famill Täschemais (*Heteromyidae*)
*** Famill Biber (*Castoridae*)
* Ënneruerdnung Maisdéieren (*Myomorpha*) 
*** Famill Schléifer (*Gliridae*)
*** Famill Sprangmais (*Dipodidae*)
*** Famill Laangschwanzmais (*Muridae*)
*** Famill Nesomyidae 
*** Famill Cricetidae 
*** Famill Spalacidae

## Um Spaweck
Charon (Mythologie)

De **Charon** ass an der griichescher Mythologie en ale Färmann deen déi Doudeg iwwer d'Ënnerweltsflëss Acheron, Kokytos a Styx gesat a se virun d'Paarte vum Hades bruecht huet. Viraussetzung war, datt de Verstuerwene bäigesat gouf, an en Obolos, (eng Mënz) déi en him an de Mond geluecht huet, huet misse ginn.

Warscheinlech handelt et sech beim Charon ëm e fréieren Doudesgott. Dem Mythos no soll en de Jong vum Erebos a Nyx sinn.

## Kuckt och
* Phlegyas

## Um Spaweck
Ousterbuer (Fiels)

**Ousterbuer** ass eng Plaz bei der Fiels, wou d'Ousterbaach aus engem Fiels quëllt. Op der topographescher Kaart ass se ënner **Ousterbour** ze fannen.

Dës kleng Baach leeft fir d'éischt an e Weier, a schonn no e puer honnert Meter an d'Wäiss Iernz.

Spadséierweeër féieren duerch Sandsteefielsen a laanscht den Ousterbuerer Weier. D'Fielsser Jugendherberg huet do e Park ugeluecht, mat ënner anerem geschnëtzten Holzfiguren.
Kerberos

De **Kerberos** (och **Zerberus**) war de Wiechter vun der Ënnerwelt, dem Hades, Jong vum Typhon an Echidna. Als Ongeheier mat dräi Käpp a Gestalt vun engem Hond mat Schlaangen op Kapp, Akaul a Réck huet hien den Agank an den Hades bewaacht. Hien huet zwar jiddwereen eragelooss, mä kee méi eraus.

Nëmmen zweemol ass hie bezwonge ginn: eng Kéier duerch de Gesank vum Orpheus an déi aner Kéier vum Herakles, deen hie meeschter gi war an en du mat bei den Eurystheus geholl huet an e spéider erë zeréckbruecht huet.

## Analogie
* De Garm aus der nordescher Mythologie.

## Kuckt och
* Charon

## Um Spaweck
Garm

De **Garm** ass der Doudegëttin Hel hire risegen Hond mat véier Aen. Hie bewaacht um Ënnerweltfloss Gjöll den Agank an d'Ënnerwelt. Déi Verstuerwe gi mat vill Gebills empfaangen.

Um Dag vum Weltënnergang (Ragnarök) wäert de Garm sech lassrappen an un der Säit vun de Rise géint d'Ase kämpfen. Am Zweekampf géint den Tyr wäerte si allen zwéi stierwen.

## Aner Nimm
* Fenriswollef
* Kerberos
## Um Spaweck
Nicolas Martha

Den **Nicolas Martha**, gebuer de 7. November 1820 an der Stad Lëtzebuerg an do gestuerwen de 4. September 1898, war vun 1847 u Mathematiksprofesser am Stater Kolléisch.

Hie war och un der Grënnung vun der Spuerkeess bedeelegt a gouf 1856 hiren éischten Direkter, eng Plaz déi e bis zu sengem Doud behalen huet.

Den Nicolas Martha war zesumme mam Dicks a Michel Lentz, 1849 ee vun de Matgrënner vum éischte Stater Turnveräin, der *[[Gym]]*, där hire President hie war.

Vun 1863 bis 1875 war hie Member vum Stater Gemengerot, déi 5 lescht Joer dovun als Schäffen.

Hien huet verschidden Aarbechten iwwer Mathematik geschriwwen an e Rapport iwwer Gemengenaffäre vun der Stad Lëtzebuerg (1874-75).

Den Nicolas Martha war e lëtzebuergesche Fräimaurer.

## Gielercher an Éierungen

* 

Fir un hien z'erënnere gouf zu Bouneweg eng Strooss no him benannt.

## Um Spaweck
Charybdis

D**'Charybdis** war e Mieresongeheier vun deem den Homer a senger Odyssee erzielt. Et war eng Duechter vum Poseidon a Gaia an ursprénglech zoustänneg fir Landiwwerflutungen.

Vum Zeus ass si an en Ongeheier verwandelt ginn, e Struddel deen dräimol am Dag Waasser agesuckelt huet an et mat haardem Brëllen erëm ausgespaut huet. Der Charibdys géintiwwer huet d'Skylla säin Onwiese gedriwwen. Zesummen hunn déi zwee eng Gefor fir d'Séifuerer duergestallt déi bal net z'iwwerwanne war an där souguer den Odysseus nëmme knapps entgaangen ass.

Am Altertum gouf dovun ausgaangen dat si sech an der Strooss vu Messina géifen ophalen.

## Um Spaweck
Paul Medinger

De **Paul Medinger**, gebuer de 24. Januar 1883 zu Conter, a gestuerwen den 29. September 1939 an der Stad Lëtzebuerg, war e lëtzebuergesche Geschichtsprofesser an Historiker.

Hien huet zu Paräis, Bonn a Berlin studéiert an huet du vun 1912 un zu Dikrech enseignéiert. Vun 1916 un war en am Stater Kolléisch ugestallt.

Niewelaanscht war hie Conservateur am deemolege Staatsmusée (haut Nationalmusée fir Geschicht a Konscht).

Hie war méi wéi zwanzeg Joer Member vun der Section historique vum Institut grand-ducal.

Ënner senge sëllege Publikatiounen ass säin *Historischer Rundgang durch Luxemburg* wuel déi bekanntst.

Hie war de Brudder vum Cheemiker Pierre Medinger (1879-1940).

## Gielchen
* 

## Nom Paul Medinger genannt
* Zu Bouneweg ass eng Strooss no him benannt, se verbënnt d'rue Demy Schlechter mat der rue de Wiltz.
* Zu Conter heescht eng Sakgaass déi vum Schmilberbour aus fortgeet *rue Paul Medinger*

## Literatur
* C. Lang, 1967. *Le personnel de l'enseignement secondaire et supérieur du Grand-Duché de Luxembourg, 1839-1922. Travail statistique de Félix Heuertz (1922), complété par Charles Lang (1967).* Publications du Ministère de l'Éducation nationale, Luxembourg, 125 S. (Paul Medinger: S. 63-64).
Skylla

D**'Skylla** war e Mieresongeheier, Duechter vun der Krataiis a warscheinlech vum Phorkys, obwuel d'Iwwerliwwerungen och aner Eltere nennen (z.&nbsp;B. d'Styx als Mamm).

De Seechen no wunnt si géintiwwer der Charybdis an enger Hiel an der Strooss vu Messina. Si huet all Wiese gefriess dat hir an d'Gräpp gefall ass, sou och e puer vum Odysseus senge Gesellen an deem Ament wou dee mat sengem Schëff sollt tëscht Skylla a Charybdis passéieren. Och d'Argonauten hate mat hir ze dinn. Déi Kreesch déi si dobäi ausgestouss huet hu sech unhéiere wéi d'Bille vun engem Hond.

Spréchwiertlech mengt "tëscht Skylla a Charybdis" datt een an enger Situatioun ass, aus där et sou gutt wéi keen Auswee gëtt.

## Um Spaweck
Joseph-Alexandre Müller

De **Joseph-Alexandre Müller**, gebuer de 16. Juli 1854 zu Iechternach, a gestuerwen den 13. November 1931 an der Stad Lëtzebuerg, war e lëtzebuergesche Komponist an Dirigent.

Hie war Schoulmeeschter zu Ierpeldeng bei Ettelbréck an an der Stad Lëtzebuerg, éier hien zu Köln an de Conservatoire gaangen ass.

Eng Zäit laang huet hien d'Musekgesellschaften zu Ettelbréck an zu Hollerech geleet. Hien huet Operetten, Kantaten a Lidder komponéiert.

Hie war den Auteur vun engem Handbuch *Elementar-Gesangschule und Liederschatz*, dat 1904 an der Dréckerei P. Worré-Mertens gedréckt gouf a vum Verlag Math. Kraus vu Lëtzebuerg an der Groussgaass op N° 33 publizéiert gouf. De Präis vum Bicheleche war deemools 1 Frang.

Zu Bouneweg ass d'Strooss J.A. Muller no him benannt.

## Wierker
*"Du gutt Mamm, verloss" (Ech wees eng Mamm), LMK066
*"Eichentod", LMK070
*"Eichentod Seite 11 Schön ist die Welt", LMK154
*"Eng Kineksrous", LMK006
*"Kee schéinert Gleck", LMK246
*"Mäi Letzebuerg", LMK005 
*"Wann d'Klacke lauden", LMK049

## Um Spaweck
Den Joseph-Alexandre Müller am Musikerlexikon

## Kuckt och
* Lëscht vu lëtzebuergesche Komponisten
* Lëscht vun Dirigenten
Sisyphos

De **Sisyphos** (oder **Sisyphus**) ass der So no de Jong vum thessalonesche Kinnek Aiolos a vun der Enarete, Erbauer an éischte Kinnek vu Korinth. Hien huet d'Merope bestuet a war de Papp vum Glaukos a Grousspapp vum Bellerophon.

De Sisyphos huet sech ëfters mat de Gëtter ugeluecht. Nieft anere Spiichten ass et him z.&nbsp;B. gelongen den Thanatos a seng Gewalt ze bréngen sou dat keen op der Äerd méi stierwe konnt, bis den Ares den Doud befreit huet. Am Zesummenhang mat sengem eegenen Doud huet hie senger Fra verbueden e bäizesetzen fir datt en den Hades konnt froen zeréckzekommen a seng Fra fir dat schwéiert Vergoen zur Ried ze stellen (dat alles just fir dem Doud z'entkommen).

Wéi en dunn awer am héijen Alter trotzdeem gestuerwen ass huet hien am Hades fir säin infame Liewenswandel eng schwéier Strof kritt: hien huet misse bis an all Éiwegkeet e riisege Fiels e Bierg erop drécken dee virum Zil duerch säi Gewiicht ëmmer erëm erofgerullt ass. Dohier kënnt och de Begrëff Sisyphusaarbecht fir eng Aarbecht déi vill Méi kascht an net vun Erfolleg belount gëtt.

## Literatur
De Sisyphosmythos ass och an d'Literatur agaangen, virun allem duerch d'Drame vum Aischylos, Euripides an dem Sophokles. Den Albert Camus huet säi philsopheschen Essai iwwer den Ënnerscheed tëscht Hoffnung a Wierklechkeet, deen net z'iwwerbrécken ass, *"Le Mythe de Sisyphe"* genannt.

## Um Spaweck
Chariten

D**'Chariten** (déi Graziéis) waren déi dräi Duechtere vum Zeus a vun der Eurynome; d'Gëttinne vun der Schéinheet a vum Charme. Hir Nimm sinn:

* Euphrosyne (Frousënn)
* Thalia (bléiend Gléck)
* Aglaia (Glanz)

Meeschtens si s'als Begleederinne vum Hermes, der Aphrodite a vum Appollo opgetrueden, mä si hale sech och gär a Gesellschaft vun de Musen an den Horen op.

D'Chariten danzen a sangen, a si mat Rousen a Myrte gerëscht. Se sinn op ville verschiddene Plaze veréiert ginn, besonnesch zu Athen, Olchemos a Sparta. An der Konscht si se gär duergestallt ginn, a fréierer Zäit gekleet, spéider éischter plakeg.

## Analogien
* Grazien

## Kuckt och
* Charis

## Um Spaweck
Kaweechelcher

**Kaweechelcher** sinn eng Famill aus der Uerdnung vun de Knabberdéieren.

## Etymologie
Den Numm Kaweechelche staamt vu "kau Eichelchen", en Déierchen, dat Eechele bäisst. An enger lëtzebuergescher Zeitung aus dem Joer 1883 heescht et: *Kawêchelchen = kau Eichelchen = ein Thierchen, das Eicheln (Nüsse u. s. w.) kaut (knackt)*.

## Systematik
* Äerdkaweechelcher (Xerinae)
** Borstekaweechelchen (Xerini)
*** Atlaskaweechelchen (*Atlantoxerus*)
*** Afrikanescht Borstekaweechelchen (*Xerus*)
*** Zieselmais (*Spermophilopsis*)
** Echt Äerdkaweechelcher (Marmotini)
*** Murmeldéieren (*Marmota*)
*** Chineesescht Routkaweechelchen (*Sciurotamias*)
*** Antilopenzieselen (*Ammospermophilus*)
*** Zieselen (*Spermophilus*)
*** Prairiehënn (*Cynomys*)
*** Streifekaweechelchen (*Tamias*)
** Protoxerini
*** Uelegpalmekaweechelchen (*Protoxerus*)
*** Afrikanescht Palmekaweechelchen (*Epixerus*)
*** Sonnkaweechelchen (*Heliosciurus*)
*** Gestréift Palmekaweechelchen (*Funambulus*)
*** Roudschenkelkaweechelchen (*Funisciurus*)
*** Afrikaneschr Buschkaweechelchen (*Paraxerus*)
*** Afrikanescht Zwergkaweechelchen (*Myosciurus*)
* Ratufinae
** Risekaweechelchen (*Ratufa*)
* Schéikaweechelchen (Nannosciurini)
** Sulawesi-Zwergkaweechelchen (*Prosciurillus*)
** Fierkelkaweechelchen (*Hyosciurus*)
** Echt Schéikaweechelchen (*Callosciurus*)
** Sulawesi-Risekaweechelchen (*Rubrisciurus*)
** Sunda-Bakaweechelchen (*Sundasciurus*)
** Bamstreifekaweechelchen (*Tamiops*)
** Berdmore-Palmekaweechelchen (*Menetes*)
** Langnuesekaweechelchen (*Rhinosciurus*)
** Schwaarzstreifekaweechelchen (*Lariscus*)
** Roubakekaweechelchen (*Dremomys*)
** Borneo-Zwergkaweechelchen (*Glyphotes*)
** Brongt Zwergkaweechelchen (*Nannosciurus*)
** Asiatescht Zwergkaweechelchen (*Exilisciurus*)
** Roudkaweechelchen (*Tamiasciurus*)
* Bam- a Gleitkaweechelcher (Sciurinae)
** Bamkaweechelcher (Sciurini)
*** Kaweechelchen (*Sciurus*)
*** Mëttelamerikanescht Biergkaweechelchen (*Syntheosciurus*)
*** Neiwelt-Zwergkaweechelchen (*Microsciurus*)
*** Neiwelt-Klengkaweechelchen (*Sciurillus*)
*** Borneo-Kaweechelchen (*Rheithrosciurus*)
** Gleitkaweechelcher (*Pteromyini*)
*** Risegleitkaweechelchen (*Petaurista*)
*** Namdapha-Gleitkaweechelchen (*Biswamoyopterus*)
*** Schwaarzt Gleitkaweechelchen (*Aeromys*)
*** Fielsgleitkaweechelchen (*Eupetaurus*)
*** Echt Gleitkaweechelchen (*Pteromys*)
*** Neiwelt Gleitkaweechelchen (*Glaucomys*)
*** Kaschmir-Gleitkaweechelchen (*Eoglaucomys*)
*** Feilschwanz-Gleitkaweechelchen (*Hylopetes*)
*** Zwerggleitkaweechelchen (*Petinomys*)
*** Furchenzannt-Gleitkaweechelchen (*Aeretes*)
*** Komplexzannt-Gleitkaweechelchen (*Trogopterus*)
*** Hoerfouss-Gleitkaweechelchen (*Belomys*)
*** Dampgrot Gleitkaweechelchen (*Pteromyscus*)
*** Klengtgleitkaweechelchen (*Petaurillus*)
*** Horsfield-Gleitkaweechelchen (*Iomys*)

## Um Spaweck
Pandora

D**'Pandora** ass an der griichescher Mythologie déi éischt stierflech Fra, déi op Uerder vum Zeus vum Hephaistos geschaf ginn ass. Vun de Gëtter krut si ënner anerem Schéinheet, musikalescht Talent, Geschéck a Virwëtz geschenkt. Den Hermes huet hir och nach d'Sprooch an den Numm Pandora ginn, dee souvill bedeit wéi "déi, déi alles huet".

Hien huet si op d'Äert bruecht ginn, zesumme mat enger Béchs, déi ausser der Hoffnung all Iwwel vun der Welt enthalen huet.

D'Pandora sollt d'Mënschheet dofir strofen, datt de Prometheus d'Feier vun de Gëtter gestuel huet. Obwuel de Prometheus säi Brudder Epimetheus gewarnt huet, huet dee sech mam Pandora bestuet. Déi huet och d'Béchs dunn opgemaach, an all d'Onheel, wat dra war, ass op d'Mënschen erof komm. Nëmmen d'Hoffnung ass an der Béchs zeréckbliwwen.

## Um Spaweck
Äerdkaweechelcher

**Äerdkawecheelcher** sinn eng Ënnerfamill vun de Kaweechelcher an der Uerdnung vun de Knabberdéieren.

## Systematik
* Antilopenzieselen (Ammospermophilus) 
** Harris-Antilopenziesel (*Ammospermophilus harrisii*)
** Weissschwanz-Antilopenziesel (*Ammospermophilus leucurus*)
** Texas-Antilopenziesel (*Ammospermophilus interpres*)
** Espiritu-Santo-Antilopenziesel (*Ammospermophilus insularis*)
** Nelson-Antilopenziesel (*Ammospermophilus nelsoni*)
* Murmeldéieren (Marmota) 
** Alpenmurmeldéieren (*M. marmota*)
** Steppemurmeldéieren (*M. bobak*)
** Schwaarzhuttmurmeldéieren (*M. camtschatica*)
** Sibirisch Murmeldéieren (*M. sibirica*)
** Langschwanzmurmeldéieren (*M. caudata*)
** Gro Murmeldéieren (*M. baibacina*)
** Menzbiers Murmeldéieren (*M. menzbieri*)
** Himalaya-Murmeldéieren (*M. himalayana*)
** Bëschmurmeldéieren (*M. monax*)
** Alaska-Murmeldéieren (*M. broweri*)
** Eisgro Murmeldéieren (*M. caligata*)
** Gielbauchmurmeldéieren (*M. flaviventris*)
** Olympesch Murmeldéieren (*M. olympus*)
** Vancouver-Murmeldéieren (*M. vancouverensis*)
* Präriehënn (Cynomys)
** Schwaarzschwanzpräriehond (*Cynomys ludovicianus*)
** Mexikanische Präriehond (*Cynomys mexicanus*)
** Wäissschwanzpräriehond (*Cynomys leucurus*)
** Gunnisons Präriehond (*Cynomys gunnisoni*)
** Utah-Präriehond (*Cynomys parvidens*)
* Zieselen (Spermophilus)
** Routgielen Ziesel (*Spermophilus major*)
** Routbackenziesel (*Spermophilus erythrogenys*)
** Gielziesel (*Spermophilus fulvus*)
** Langschwanzziesel (*Spermophilus undulatus*)
** Arkteschen Ziesel (*Spermophilus parryii*)
** Columbia-Ziesel (*Spermophilus columbianus*)
** Townsend-Ziesel (*Spermophilus townsendii*)
** Merriam-Ziesel (*Spermophilus canus*)
** Piute-Ziesel (*Spermophilus mollis*)
** Washington-Ziesel (*Spermophilus washingtoni*)
** Uinta-Ziesel (*Spermophilus armatus*)
** Belding-Ziesel (*Spermophilus beldingi*)
** Richardson-Ziesel (*Spermophilus richardsonii*)
** Wyoming-Ziesel (*Spermophilus elegans*) 
** Idaho-Ziesel (*Spermophilus brunneus*)
** Daurischen Ziesel (*Spermophilus dauricus*)
** Alashan-Ziesel (*Spermophilus alashanicus*)
** Tienschan-Ziesel(*Spermophilus relictus*)
** Europäeschen Ziesel (*Spermophilus citellus*)
** Klengasiateschen Ziesel (*Spermophilus xanthoprymnus*)
** Pärelziesel (*Spermophilus suslicus*)
** Kaukasus-Ziesel (*Spermophilus musicus*)
** Klengziesel (*Spermophilus pygmaeus*)
** Dräizengstreifenziesel 
** Mexikaneschen Ziesel (*Spermophilus mexicanus*)
** Fleckenziesel (*Spermophilus spilosoma*)
** Perote-Ziesel (*Spermophilus perotensis*)
** Franklin-Ziesel (*Spermophilus franklinii*
** Fielsenziesel (*Spermophilus variegatus*)
** Kaliforneschen Ziesel (*Spermophilus beecheyi*)
** Baja-California-Ziesel (*Spermophilus atricapillus*)
** Rëngelschwanzziesel (*Spermophilus annulatus*)
** Tropeschen Ziesel (*Spermophilus adocetus*)
** Mojave-Ziesel (*Spermophilus mohavensis*)
** Ronnschwanzziesel (*Spermophilus tereticaudus*) 
** Goldmantelziesel (*Spermophilus lateralis*)
** Kaskade-Goldmantelziesel (*Spermophilus saturatus*)
** Sierra-Madre-Ziesel (*Spermophilus madrensis*)
Hugin a Munin

**Hugin** a **Munin** (och heiansdo *Huginn* a *Muninn*) heeschen déi zwéi Kueben déi den Odin begleeden. Si fléien all Dag iwwer dem Odin seng Räicher fir him herno kënnen ze beriichte wat an der Welt lass ass. Hir Bedeitung ass: *Gedanken* (Hugin) a *Gediechtnis* (Munin).

## Verschiddenes
2004 ass och e Spill am Arun-Verlag erauskomm mam Titel "*Hugin & Munin*". D'Spill ass eng Versioun vu "*Memory*" déi op der Germanescher Mythologie baséiert.

## Um Spaweck
De Roebé-Schlass

D'Fielsser **De Roebé-Schlass** ass en aalt Härenhaus aus dem Joer 1725 dat de Pierre-Ernest Schramm an der Fiels gebaut hat.

No enger grëndlecher Renovatioun ass d'Gebai zanter 2007 dat neit Gemengenhaus. Donieft ass e Centre psycho-gériatrique an de Foyer de jour Élise de Roebe, am Gebai.

D'Gebaier sinn zanter dem 17. Januar 1987 op der Lëscht vum Zousazinventaire vun de klasséierte Monumenter agedroen.
## Geschicht
Den Hubert Victor de Roebé, no deem d'Schlass genannt ass, hat de Fielsser déi Plaz vermaach, op där d'Kierch steet.

## Kuckt och
* Lëscht vun den nationale Monumenter an der Gemeng Fiels

## Um Spaweck
* De Roebé-Schlass op der Websäit vun der Fielsser Gemeng
Lëscht vun de lëtzebuergesche Steekaulen

Dës **Lëscht vun de lëtzebuergesche Steekaulen** ass en Deel vun de .

## A
* Äischen

## B
* Beefort
* Bäerdref
* Bettenduerf
* Betzder
* Biergerkräiz
* Biissen
* Boukels 
* Bollenduerf
* Briddel
* Bruch 
* Bur

## C
## D
* Déifferdeng
* Déiljen-Reisduerf

## E

## F
* Fiels
* Folscht

## G
* Gilsdref
* Groussbus

## H
* Hesper
* Hiefenech (Beezebierg)
* Houwald

## I
* Iernzer Steekaul
* Ierpeldeng (Wolz)

## J

## K
* Kaalber
* Konstem

## L
* Luerenzweiler

## M
* Mäerkels
* Mäerzeg
* Maulesmillen
* Meechtem
* Menster (Widdebierg)
* Miedernach
* Méchela - Ierpeldeng-Sauer
* Miesdref
* Millebaach

## N

## O

## P
* Polvermillen (Stad Lëtzebuerg)

## Q

## R
* Reisduerf
* Rolleng (Miersch)
* Rouspert
* Rëmeleng

## S
* Sennengerbierg
* Stengefort

## T
* Téiteng

## U
* Uespelt

## V
* Viichten

## W
* Wallenduerf
Geri a Freki

De **Geri** an de **Freki** (och *Gere* a *Freke*) sinn zwéi Wëllef déi den Odin begleeden (haaptsächlech als Doudendéieren um Schluechtfeld). D'Bedeitung vun hiren Nimm ass: *de Baffert* (Geri) an *de Gefréissegen* (Freki).

Déi zwéi Wëllef dauchen déi éischt Kéier op wéi den Odin um Yggdrasil houng fir hanner d'Geheimnis vun de Runen ze kommen. D'Wëllef hu beim Bam Wuecht gehalen.

Op Walhall hu si déi Platen, déi dem Odin gereecht goufen, ze friesse kritt. Den Odin huet sech just vum Wäin erniert.

An de Lidder vun der Edda ginn dacks Wëllef oder Hënn ernimmt déi entweeder d'Asen oder d'Rise begleeden.

## Kuckt och
* Fenriswollef
* Garm
* Hati a Skalli
* Managarm
## Um Spaweck
Brian Johnson

De **Brian Johnson**, gebuer de 5. Oktober 1947 zu Dunston/Newcastle (Groussbritannien), war vun 1980 bis 2016 Sänger vun australescher Hardrock-Band AC/DC.

De Brian hat an de fréie 70er mat der Band Geordie verschidden Optrëtter als Virgrupp vun der Band Fraternity, wou en och de Bon Scott, de Sänger vun AC/DC, kennegeléiert huet. Deen hat spéider dacks vum Jonna, wéi e mat Spëtznumm genannt gouf, geschwat. Nom Doud vum Bon hu sech d'Young Bridder dorun erënnert, a sou ass de Brian den Nofollger vum Bon Scott ginn. Zanter dem 3. Abrëll 1980 ass de Brian offizielle Sänger vun AC/DC. Den éischte Live-Optrëtt hat en den 29. Juni 1980 zu Namouer an der Belsch. Hien huet d'Band 2016 wéinst Problemer mam Gehéier verlooss

De Brian ass passionéirte Golfspiller a Biker. A senger Fräizäit dreift e sech gär an Jazz- a Beatclibb erëm an en ass e Fan vum Eric Burdon (The Animals). Ausserdeem lauschtert hien och Ray Charles, Ike & Tina Turner an Joe Cocker.

## Fréier Bands
* 1972 bis 1975: USA (spéider ëmbenannt an Geordie)
* 1979 bis 1980: Geordie (nei forméiert)
* 1980 bis 2016: AC/DC

## Discographie
### Soloalbumen
* 1982: *Strange Man*
* 2007: *Totally Baked Soundtrack*

### Albume mat Geordie
* 1973: *Hope You Like It*
* 1974: *Don't Be Fooled by the Name*
* 1976: *Save the World*
* 1978: *No Good Woman*

### Albume mat AC/DC
* 1980: *Back in Black*
* 1981: *For Those About to Rock We Salute You*
* 1983: *Flick of the Switch*
* 1985: *Fly on the Wall*
* 1986: *Who Made Who*
* 1988: *Blow Up Your Video*
* 1990: *The Razors Edge*
* 1992: *Live*
* 1995: *Ballbreaker*
* 2000: *Stiff Upper Lip*
* 2008: *Black Ice*
* 2014: *Rock or Bust*
El País

D'Zeitung **El País** ("D'Land") ass déi gréisst an international am bekanntsten Dageszeitung vu Spuenien. Si gëtt integral op spuenesch editéiert an huet eng Oplo vu 457.675 Exemplairen am Duerchschnëtt pro Dag.

Si gouf de 4. Mee 1976 gegrënnt, sechs Méint nom Doud vum Francisco Franco.

*El País* gehéiert zu de gréissten Deeler zur spuenescher Mediegrupp PRISA.

## Um Spaweck
*ELPAIS.es, edición electrónica de El País

## Kuckt och
* El Mundo
Moiren

**Moiren** sinn déi griichesch Schicksalsgëttine genannt ginn, d'Kanner vun der Nyx (anere Quellen no vum Zeus an der Themis). Den Numm ass vum gr. μοίρες/ Μοίραι ("Moirai") ofgeleet an heescht souvill wéi *Undeel*, *Lous*, *Schicksal*. Et sinn dräi al Fraen:

* **Klotho** (*d'Spënnerin*) mat der Spëndel, déi de Liewensfuedem spënnt
* **Lachesis** (*déi déi zoudeelt*) mit der Schrëftroll, déi d'Liewenslous zoudeelt
* **Atropos** (*déi net ofzeweisen ass*) mat der Schéier, déi de Liewensfuedem ofschneit.

D'Moire krute grousse Respekt entgéintbruecht a souguer d'Gëtter hate keen Afloss op hir Entscheedungen. Sou kann z.&nbsp;B. och den Zeus net den Doud vu sengem Jong Sarpedon am Kampf géint de Patroklos am Trojanesche Krich verhënneren.
## Analogien
* Nornen
* Parzen
* Zorya
## Um Spaweck
Moloch

De **Moloch** oder *Melekh* (Kinnek) war eng Gottheet vun de Kanaaniter. Ursprénglech huet de Begrëff déi gliddeg Hëtzt vun der Sonn am Héichsummer bezeechent awer och allgemeng d'Kraaft vum Feier dat souwuel zerstéiere wéi rengege kann. Spéider dann deen düstere Gott vum Krich.

De Moloch ass als Stéier duergestallt ginn oder och mat Stéierkapp a mënschlechem Kierper. Him sinn als Merci, fir e gewonnene Krich, Mënschenaffer gemaach ginn: net nëmmen d'Feinden déi a Gefaangenschaft gerode sinn, mä ganz besonnesch och Kanner.

D'Affer goufen an d'Hänn geluecht vun der hueler Bildsail geluecht, sinn dann no banne gerullt an an d'Feier gefall wou se da verbrannt sinn. Besonnesch zu Karthago war dëse Molochdéngscht wäit verbreet. Mä och bei den Israelite war de Moloch vum Salomo agefouert ginn.

Déi chrëschtlech Dämonologie gesäit am Moloch ee vun de gréisste Vertrieder vun den Dämonen. Dee schlechte Ruff deen duerch d'Bibel vermëttelt gouf, huet aus him d'Inkarnatioun vun engem Monstrum gemaach, dat net ze siedegen ass an dat Mënsche verschléngt. (vgl. z.&nbsp;B. d'Ausdréck: "Moloch Groussstad", "bürokratesche Moloch")

## Bibel
An der hebräescher Iwwerliwwerung (als molek oder molak) vun der Bibel gëtt op e phenizescht Ritual Bezuch geholl no deem Kanner duerch d'Feier geschéckt goufen (Lev 18,21. 20,25; Dtn 12,31; 18,10), grad sou bei de Prophete Jeremia (7,31; 19,5) an Ezechiel (Ez 16,20f.). Aus dësem "Molek" ass dann déi griichesch Versioun "Moloch" ginn. (Kuckt och ënner "Kult").

## Kult
De Moloch ass haaptsächlech zu Karthago an zu Tyros veréiert ginn. Réimesche Berichter no, huet d'Ritual vun der Verbrennung vun Neigebuerenen (wat als "Molk" bezeechent a besonnesch a schwéieren Zäite praktizéiert gouf) am phenizesche Karthago nach bis zur Zäit vum Hannibal bestanen. Dat gouf och duerch archeologesch Ausgruewungen nogewisen.

Anticke Berichter no ass de Moloch zu Karthago duerch eng grouss huel Statu aus Bronze mat Stéierkapp duergestallt ginn. Bannendran huet e Feier gebrannt wouduerch d'Statu rout gegloust huet. Déi neigebueren Affer sinn op d'Hänn vum Moloch geluecht ginn a mat enger komplexer Mechanik sinn d'Hänn da bei de Mond geféiert ginn (sou wéi wann de Moloch d'Kanner géif friessen). D'Kand ass dann no bannen an d'Feier gefall a verbrannt. D'Leit hu sech ronderëm d'Statu versammelt an hu gesonge fir sou d'Kreesch vum Kand z'iwwertéinen.

Och d'Israelite sollten dee Kult deelweis praktizéiert hunn (3. Mose 18,21; 20,2-4; 2. Könige 16,3) an zwar op der Afferplaz Thopeth (*Feierplaz*) am Hinnom-Dall (Ge-Hinnom) (2. Könige 23,10; 2. Chronik 33,6). Den Dall huet spéider als déi Plaz gegollt wou déif ënner der Äerd déi gefalen Engelen a Frievler bestrooft gi sinn.

## Analogien
* Kronos

## Literatur
* Gustave Flaubert: *Salammbô* (1862)
Mark Evans

De **Mark Evans**, gebuer den 2. Mäerz 1955 zu Melbourne an Australien, war vun 1975 bis 1977 Bassist bei der australescher Hardrock-Band AC/DC.

De Mark koum 1975 duerch en Zeitungsartikel bei AC/DC an huet do bis 1977 Bassgittar gespillt.

1977 ass de Mark aus der Band geflunn an a seng Plaz ass de Cliff Williams komm. 

Säin éischte Concert hat hien den 1. Abrëll 1976 an Australien, säi leschte Concert warscheinlech den 29. Abrëll 1977 an der *Offenbacher Stadthalle* (Däitschland).

## Spéider Bands
* *[[Finch]]*
* *[[Contraband]]*
* *[[Rose Tattoo]]*
* *[[Cheetah]]*
* *[[Heaven (Band)|Heaven]]*
* *[[Tice & Evans]]* (aktuell)

## Discographie aus der Zäit mat AC/DC
* 1975 T.N.T.
* 1976 Dirty Deeds Done Dirt Cheap
* 1977 Let There Be Rock
Distrikt Nyon

Den **Distrikt Nyon** ass eng Verwaltungsenheet am Schwäizer Kanton Vaud 
D'Haaptstad ass Nyon. Den Distrikt war bis 2008 a 5 Gemengekreesser mat am Ganzen 32 Gemengen agedeelt. Et waren d'Kreesser Begnins, Gingins, Coppet an Nyon.

Bei der territorialer Reform den 1. Januar 2008 krut en, mat Ausnam vun Allaman, all d'Gemenge vum fréieren Distrikt Rolle derbäi, souwéi d'Gemenge Longirod, Marchissy a Saint-George aus dem fréieren Distrikt Aubonne.

## Gemengen
Arnex-sur-Nyon - Arzier-Le Muids - Bassins - Begnins - Bogis-Bossey - Borex - Bursinel - Bursins - Burtigny - Chavannes-de-Bogis - Chavannes-des-Bois - Chéserex - Coinsins - Commugny - Coppet - Crans-près-Céligny - Crassier - Duillier - Dully - Essertines-sur-Rolle - Eysins - Founex - Genolier - Gilly - Gingins - Givrins - Gland - Grens - La Rippe - Le Vaud - Longirod - Luins - Marchissy - Mies - Mont-sur-Rolle - Nyon - Perroy - Prangins - Rolle - Saint-Cergue - Saint-George - Signy-Avenex - Tannay - Tartegnin - Trélex - Vich - Vinzel
Däitsch-Lëtzebuerger Naturpark

Den **Däitsch-Lëtzebuerger Naturpark** ass en Naturpark iwwer d'Grenzen ewech. Dëse baséiert op engem Staatsvertrag tëscht dem däitsche Bundesland Rheinland-Pfalz a Lëtzebuerg, deen de 17. Abrëll 1964 zu Klierf ënnerschriwwe gouf a Lëtzebuergersäits duerch Gesetz vum 29. Juni 1965 unerkannt gouf. Et war deemools deen éischte grenziwwerschreidenden Naturpark a Westeuropa.

Den Naturpark huet eng Fläch vu 789 km², dovu leien der eng 350&nbsp;km² a Lëtzebuerg a 440&nbsp;km² a Rheinland-Pfalz. Deeler vun der Äifel a vum Éislek op béide Säite vun der Sauer an der Our gehéieren dozou. Nërdlech stéisst en un den Däitsch-Belsche Naturpark Héicht Venn-Äifel.

1990 sinn 2 national Ënnerstrukture geschaf ginn, fir d'Verwaltung méi effikass ze maachen:
* den *Naturpark Südeifel* op der däitscher Säit
* den *[[Naturpark Our]]* op Lëtzebuerger Säit.

Déi national Naturparke schaffen am Kader vun INTERREG-Projeten zesummen, z.&nbsp;B. beim Projet *Nat'OUR* fir d'Our ze renaturéieren.

## Um Spaweck

* Websäit vum Däitsch-Lëtzebuerger Naturpark 
* Websäit Naturwanderpark-Eifel
* Naturpark Südeifel – offiziell Homepage
* Naturpark Our – offiziell Homepage
* Projet Nat’OUR
Balduin vu Lëtzebuerg

De **Balduin vu Lëtzebuerg** oder *Balduin vun Tréier* aus dem Haus Lëtzebuerg, gebuer 1285/86, a gestuerwen den 21. Januar 1354 zu Tréier, war vun 1307 bis 1354 Äerzbëschof a Kurfürst vun Tréier, vun 1328 bis 1336 Administrateur vum Äerzbistum Mainz an, mat Ënnerbriechungen, vun 1331 bis 1337 Administrateur vun de Bistümer Worms a Speyer.

De Balduin war ee vun deenen aflossräichste Räichsfürste vu senger Zäit a gëllt als dee bedeitendste Kurfürst vun Tréier an him ass de *Codex Balduini* ze verdanken.

Hien ass am Tréierer Doum begruewen.

Als Undenken un de Balduin gouf zu Hollerech an der Stad Lëtzebuerg eng Strooss no him genannt: d'Rue Baudouin.

## Säi Liewen

## Biller

Ausschnitt Codex Balduini Trevi.jpg|Ausschnëtt aus dem *Codex Balduini Trevirensis*
TR Balduin Monument Plack.JPG|Plack um Sprangbur zu Tréier
File:Luxembourg City, Hollerich – rue de l'Aciérie et rue Baudouin.jpg|Riets d'Rue Baudouin zu Hollerech.


## Literatur
* *Balduin von Luxemburg. Erzbischof von Trier - Kurfürst des Reiches. Festschrift aus Anlaß des 700. Geburtsjahres*, erausgi vum Johannes Mötsch a Franz-Josef Heyen, Mainz 1985 (= Quellen und Abhandlungen zur mittelrheinischen Kirchengeschichte, Bd. 53).

## Um Spaweck

* de Balduin am BBKL (Bautz)
* Kurfürst Balduin op bistum-trier.de
Association Luxembourgeoise des Employés de Banque et d'Assurances

D**'Association Luxembourgeoise des Employés de Banque et d'Assurances a.s.b.l.** (**ALEBA**) ass eng Lëtzebuerger Gewerkschaft.

## Kuckt och
* Gewerkschaften zu Lëtzebuerg
## Um Spaweck
* www.aleba.lu
Simon Wright

De **Simon Wright**, gebuer den 19. Juni 1963 zu  Manchester a Groussbritannien, ass e brittesche Museker. Hie war vun 1983 bis 1990 Percussionist bei der australescher Hardrock-Band AC/DC.

De Simon gouf dem Phill Rudd säin Nofollger. Hie gouf ënner Honnerte vu Percussionisten ausgewielt nodeem e sech op en Artikel am "Drummer wanted" am *Melody Maker* gemellt huet. Säin Tourdebüt hat hien op der *Flick of the Switch*-Tour, déi vun Oktober bis Dezember 1983 duerch d'USA gefuer ass.

Ufank 1990 ass hie vun AC/DC fortgaangen, a gouf direkt bei Dio als Percussionist agesat. D'Band gouf awer kuerz drop vum Ronnie James Dio opgeléist.

Spéider ass de Simon e Member vun der US-amerikanescher Band Rhino Bucket ginn, déi e vergläichbare Stil wéi AC/DC huet. En hat awer keng Chnace, well och déi Band huet sech kuerz Zäit drop opgeléist.

Dunn ass hie bei UFO als Percussionist agestallt ginn.

A senger Fräizäit spillt de Simon gär Darts.

## Bands
* bis 1980 Tora Tora
* 1980–1981 A II Z
* 1982–1983 Tytan
* 1983–1990 AC/DC
* 1990–1991 Dio
* 1994–1995 Rhino Bucket
* 1995–1998 UFO
* 1998–2010 Dio
* zënter 2011 Dio Disciples
* zënter 2013 Geoff Tate's Queensryche/ zënter 2014 aneren Numm: **
* zënter 2013: Hellion

## Discographie aus der Zäit mat AC/DC
* 1985: *Fly on the Wall*
* 1986: *Who Made Who*
* 1988: *Blow Up Your Video*

## Um Spaweck
Kyklop

D**'Kyklopen** oder **Zyklopen** (vu gr. *Kyklophthalmos* fir Krees-A, verkierzt op Kyklop(h)) ware Rise mat nëmmen engem A op der Stier. Si waren d'Jonge vum Uranos an der Gaia: de Brontes, de Steropes an den Arges. Déi éischt Titane an d'Hekatoncheires waren hir Gesëschter.

Den Uranos huet d'Kyklope gehaasst an se ënner der Äerd agespaart. Si si vum Zeus befreit ginn, deen doropshin vun hinnen de Blëtz an den Donner kritt huet. D'Kyklopen hunn him och am Kampf géint d'Titanen (Titanomachie) gehollef.

Well den Zeus dem Apollo säi Jong Asklepios, deen eng Rei Doudeger erëm zum Liewen erwächt huet, mam Blëtz erschloen huet, bréngt den Apollo dunn d'Kyklopen ëm fir sech ze rächen.

## Aner Kyklopen

* Am Homer senger Odyssee begéint den Odysseus op senger Rees duerch d'Mëttelmier op enger Insel dem Kyklop Polyphem, dee seng Männer ee nom anere gefriess huet bis den Odysseus him d'A ausgestach huet a sech sou konnt dovu maachen. Och beim Virgil sinn d'Kyklope wëll a kannibalesch Risen.
* Den Hephaistos hat als Geselle Kyklopen déi him gehollef hunn dem Zeus seng Blëtzer an Donnerkäiler hierzestellen. Vun hinne sinn der 2 mam Numm bekannt: den Achamas an de Pyracmon. Der So no kommen ënner anerem och der Artemis hire Bou an d'Feiler, dem Poseidon säin Dräizack an dem Hades säin Helm (deen onsiichtbar soll maachen) aus senger Schmëdd.
* An de Soe geet och rieds vu Kyklopen déi vu Lykien komm sinn a fir de Kinnek Proitos d'Mauere vun der Stad Tirynth (dohier den Numm: *Zyklopesch Maueren*) an och aner Bauwierker opgeriicht hunn. Si hunn och d'Mauere vu Mykene gebaut an haten en Hellegtum op der Landbréck vu Korinth. Déi Kyklope goufen och *Encheirogastres* genannt.

## Um Spaweck
Leescht (Geschier)

E **Leescht** ass dem Schouster seng hëlze Form, iwwer déi hien d'Material fir en neie Schong spaant. Och d'Schongspaner, déi am Stot gebraucht gi fir d'Schong a Form ze halen, gi sou genannt.

Mam Ausdrock *"iwwer ee Leescht gezunn"* ass gemengt, datt ee wéi den aneren ass, all nom selwechte Modell.

## Um Spaweck
Bern (Homonymie)

Mat **Bern** kann ë&nbsp;a. gemengt sinn:

* e Kanton an der Schwäiz: Kanton Bern;
* d'Haaptstad vum Kanton Bern a vun der Schwäiz: Bern;
* den däitschen Numm vun der polnescher Stad Kościerzyna;
* eng Uertschaft an der hollännescher Gemeng Zaltbommel: Bern (Zaltbommel);
* eng Stad am US-amerikanesche Staat Kansas: Bern (Kansas);
* e männlechen Virnumm: Bern (Virnumm);
* e Familljennumm: Bern (Familljennumm).
Pornographie

**Pornographie** (v. gr.: *πορνογραφία*, zesummegesat aus *πόρνη (pórne)* - "Prostituéiert" a *γραφειν (graphein)* - "schreiwen, zeechnen") ass déi explizit Duerstellung vum plakege mënschleche Kierper oder sexuellen Aktivitéite mam Zil de Konsument sexuell z'erregen. Dat kann op ganz verschidden Aart a Weis geschéien, wéi Loschtgekëmms, geschwaten oder geschriwwenen Text, Skulpturen, Zeechnungen, Liveoptrëtter, Fotoen oder Filmer.

D'Pornographie ënnerscheet sech vun der Erotik doduerch, datt se net versicht eppes ze verstoppen a sou d'Fantasie unzereegen, mä einfach op de renge Sexualdriff ofziilt. Wéi explizit eng Duerstellung muss si, fir an d'Kategorie vum Pornographeschen ze falen, hänkt awer vun de Moralvirstellunge vum Betruechter of, fir vill Mohammedaner geet schonn eng Fra ouni Burka duer, fir FKK-Adepten ass et héchstens de sexuellen Akt selwer.

An deene meeschte Länner ass d'Verëffentlechung vu pornographesche Wierker streng reglementéiert a riicht sech dacks no Kritere wéi engem Mindestalter, der Lokalisatioun an der Acessibilitéit vun de Plazen oder der Schwell vun deem wat duergestallt ka ginn.

## Um Spaweck
Naturpark Uewersauer

Den **Naturpark Uewersauer** (oder **Öewersauer**) ass ee vun den dräi Naturparken zu Lëtzebuerg(Stand: Mäerz 2026), op der Basis vum Gesetz vum 10. August 1993. D'Amenagement an d'Gestioun vum Park gëtt vum Syndicat pour l'aménagement et la gestion du parc naturel de la Haute-Sûre assuréiert.

Zu Esch-Sauer op der Lëlzer Strooss ass am Gebai vun enger fréierer Duchfabréck, d'Maison du parc naturel de la Haute-Sûre, en Touristeninformatiounszenter fir den Naturpark Uewersauer mat enger Ausstellung iwwer dat Gebitt.

## Geschicht
Den Naturpark Uewersauer gouf de 6. Abrëll 1999 mat engem groussherzogleche Reglement an d'Liewe geruff. D'Grënnungsreglement huet virgesinn, datt de Status vum Naturpark op zéng Joer limitéiert wier, ausser e géif ausdrécklech fir déi selwecht Period erneiert ginn. Den Naturpark war uganks op d'Gebitt vu follgende siwe Gemengen definéiert: 

# Bauschelt
# Ell
# Esch-Sauer
# Heischent
# Stauséigemeng
# Néngsen
# Wanseler

D'Groussherzoglecht Reglement vum 23. Februar 2010 huet dem Park säi Status ëm zéng Joer verlängert, d'Gebitt vun der Gemeng Ell – dat souwisou ni un den Territoire vun den anere Gemengen ugeschloss war – gouf awer erausgeholl.

Nach ier déi zéng Joer ofgelaf waren, koum et duerch d'Reglement vum 17. Mäerz 2016 zu Ännerungen: d'Lafzäit vum Park gouf nees ëm zéng Joer verlängert an absënns wéinst der Gemengefusioun vun 2012 sinn d'Gemengen Heischent an Néngsen als Member ewech gefall. Déi nei Gemeng Wolz (Fusioun vun 2015) koum awer als neie Member bäi . 

Zanterhier ëmfaasst den Naturpark Uewersauer d'Gebidder vun de fënnef Gemengen hei drënner, mat enger Fläch vun am Ganzen 201,56 km² an eppes méi wéi 3.300 Awunner.

Zënter Januar 2020 leeft e Projet fir d'Gemeng Géisdref méi spéit eng Kéier an den Naturpark mat anzebannen

## Kuckt och
* Stauséi Uewersauer
* Naturpark Mëllerdall
* Naturpark Our
* Däitsch-Lëtzebuerger Naturpark
* Syndicat intercommunal parc naturel Haute-Sûre

## Um Spaweck
* Offiziell Websäit vum Naturpark Uewersauer
Meesen

D**'Meesen** (*Paridae*) sinn eng Famill aus der Ënneruerdnung vun de Sangvullen.

## Beschreiwung

## Liewensraum

## Systematik

## Um Spaweck
Begrëffsmonopol

E **Begrëffsmonopol** ass e Markennumm, dee sech verselbstännegt huet, a besonnesch an der Ëmgangssprooch dozou benotzt gëtt, fir Produkter, déi deem mat deem Numm gläichen, awer vun anere Firmae produzéiert ginn, ze benennen.

## Bekannt Beispiller

* Aspro oder Aspirin
* Baxter
* Bic 
* Bostitch
* Botox
* Caddie (Akafsweenchen)
* Caterpillar
* Cellophane
* Clark
* Delco
* Discman a Walkman
* Eternit
* Fön (een Hoerdréchenapparat)
* Frigidaire
* Frisbee
* Gillette
* "googelen" (fir eng Sich am Internet)
* Hilti (een elektresche Buerhummer)
* Inox
* Jacuzzi (Bidde mat Loftdüsen)
* Jeep (Autosmark)
* K-way (dënn Pellerin mat Kaputz géint de Reen)
* Kärcher (Héichdrock-Waassersprutzert)
* Klaxon
* Knirps (deen éischte Prabbeli mat Teleskopgestell) 
* Labello (Lëpsecrèmestëft)
* Maggi (ee Gewierz fir an d'Zopp)
* Maizena
* Motocyclette
* Neoprene
* Nutella (Schockelasbotter)
* Nylon 
* Pampers (Kompakt-Wëndele fir nom Gebrauch ewechzegeheien)
* Passe-Vite (Geméismillen)
* PC
* Pedalo
* Plexiglas
* Post-it
* RAMPA-Muff (Aschraufmudder DIN 7965)
* Rollerblade
* Rustine
* Scotch oder Tesa (duerchsiichtegt Pechband)
* Skai
* Spüli (Spullmëttel)
* Stabilo (Marqueur)
* Styropor
* Tabasco (schaarf Zooss aus gedréchente Paprikascheeken)
* Tefal (Pan)
* Teflon
* Tipp-Ex (Korrekturbliedercher oder -flëssegkeet fir um Pabeier)
* Tupperware (Plastiksdëppercher mat Deckel, fir Iessen ze versuergen)
* Vaseline
* Weckglas
* Whirlpool
* Yo-yo
* Zeppelin
Kuesleefer

D**'Kuesleefer** (Sittidae) sinn eng Famill aus der Ënneruerdnung vun de Sangvigel.

Am Lëtzebuergeschen heescht de Kuesleefer(chen) och alt *bloen* oder *grousse Bamleefer(chen)*, *Bamgratsch*, *Bamkrécher*, *Bammäs*, *Schäerzbaierchen*, a lokal "Spottvull" oder "Laachvull".

## Kuckt och
* Lëscht vun de Vullen zu Lëtzebuerg

## Um Spaweck
Horen (Mythologie)

D**'Hore** ginn als d'Gëttinne vun de Joreszäiten a vun den Naturkräfte bezeechent. Si waren d'Kanner vum Zeus a vum Themis, Gesëschter vun de Moiren.

* Thallo (Gëttin vun der Bléi)
* Auxo (Gëttin vum Wuesstum)
* Karpo (Gëttin vun der geräifter Fruucht)

## Um Spaweck
Les orgueilleux

**Les orgueilleux** ass e franséisch-mexikanesche Film vum Yves Allégret aus dem Joer 1953.

## Ëm wat geet et am Film?
Duerch eng Epidemie an engem klenge mexikaneschen Duerf verléiert d'Nellie (Michèle Morgan) hire Mann. Eleng an dem frieme Land hëlleft en alkoholofhängegen Dokter (Gérard Philipe) hir iwwer hiert Leed ewechzekommen.

## Um Spaweck
* IMDb
Pierre Clemens

De **Pierre Clemens**, gebuer den 2. August 1913 zu Réideng a Frankräich, a gestuerwen de 26. August 1963 zu Beetebuerg, war de Brudder vum Mett Clemens. Déi zwéi ware bekannt lëtzebuergesch Vëlossportler.

De Pierre Clemens ass zweemol den Tour de France op en Enn gefuer. Hie koum do 1936 op déi 4. an 1939 op déi 20. Plaz.

## Palmarès
### [[1936]]
* 2. am Tour de Luxembourg
* 4. am Tour de France
* 17. am Grand Prix des Nations

### [[1937]]
* Champion vu Lëtzebuerg
* 1. an Nanzeg-Stroossbuerg
* 2. am Generalklassement vum Tour de luxembourg
* 16. a Liège-Bastogne-Liège
* Tour de Suisse (opginn)

### [[1938]]
* 9. am Tour de Luxembourg
### [[1939]]
* 1. am Tour de l'Est Central
* 20. am Tour de France
* Tour de Suisse (opginn)
### [[1942]]
* 4. am Tour de Luxembourg (Rund um Luxemburg??)
* Tour de Suisse (opginn)
** 8. an der 1. Etapp vun Zürich op Winterhur (243&nbsp;km)
** 8. an der 2. Etapp vu Winterthur op Bellinzona (264,4&nbsp;km)

## Kuckt och
*

## Um Spaweck
* Säit vun der Lëtzebuerger Cyclistefederatioun
* Säit iwwer de Pierre Clemens op Mémoire du Cyclisme
* Film vum CNA: D'Lëtzebuerger am Tour de France